ทำตัวน่ารัก ปฏิเสธ รับมือกับท่าทีของอีกฝ่าย
คิดไว้เสมอว่าอีกฝ่ายต้องรวบรวมความกล้ามากแค่ไหนถึงจะมาชวนคุณไปเดตได้ ถ้าคุณซึ้งใจจริงๆ ที่เขาชวนคุณไปเดต การขอบคุณเขาก็จะช่วยลดแรงกระแทกของการถูกปฏิเสธลงได้ ทำตัวน่ารักและตอบกลับด้วยคำพูดดีๆ ก่อนปฏิเสธ บอกเธอไปว่าคุณชอบหรือประทับใจอะไรในตัวเธอแบบเจาะจง ตัวอย่างคำชมที่คุณอาจจะกล่าวชมเธอก็เช่น :  “ผมชอบอยู่กับคุณนะ แต่ว่า...” “2-3 เดือนที่ผ่านมานี้คุณเป็นเพื่อนที่ดีมากเลยนะ แต่…” “คุณใจดีแล้วก็น่ารักมากเลยที่คิดถึงผม แต่…” คุณอาจจะพูดออกไปชัดเจนและหนักแน่นแล้ว แต่ทว่าอาจจะเผลอส่งสัญญาณภาษาท่าทางที่ไม่ได้ตั้งใจหรือชวนให้สับสนออกไป อย่าเอียงตัวห่างจากอีกฝ่าย แต่ก็อย่าโน้มตัวเข้าไปหาเช่นเดียวกัน อย่ากอดอก แต่ให้สบตาและยิ้มอย่างอ่อนโยน สถานการณ์นี้เป็นสถานการณ์ที่ชวนกระอักกระอ่วน แต่ให้ใช้ภาษาท่าทางที่ผ่อนคลาย พยายามอย่าขบกรามแน่น ขมวดคิ้ว หรือเม้มปากเป็นเส้นตรงที่อาจทำให้ดูเกรี้ยวกราดและใจร้ายไปหน่อย คุณอาจจะมองว่ามันตลกที่คนๆ นี้มาชวนคุณไปเดต หรือคุณอาจจะคันปากอยากเล่าให้เพื่อนสนิทฟัง แต่อย่ากระจายข่าวให้ใครรู้ว่าเขามาชวนคุณไปเดต เคารพความรู้สึกของเธอและนึกไว้เสมอว่า เธอต้องรวบรวมความกล้ามากแค่ไหนถึงจะมาชวนคุณไปเดตได้ตั้งแต่แรก  ถ้าเธอชวนคุณไปเดตผ่านข้อความ อย่าเก็บข้อความไว้หรือเอาให้ใครดู  ถ้าเธอชวนคุณไปเดตผ่านทางโซเชียลมีเดีย อย่าถ่ายภาพหน้าจอที่มีข้อความแล้วเอาให้คนอื่นดู บอกเหตุผลที่แท้จริงของคุณไปว่าทำไมคุณถึงปฏิเสธ คุณไม่จำเป็นต้องพูดจาขวานผ่าซากหรือหยาบคาย เพียงแต่บอกให้ชัดเจนว่าทำไมคุณถึงไม่สนใจจะไปเดตกับเขา อย่าใช้คำพูดคลุมเครือหรือโกหกโต้งๆ  ถ้าเขามาชวนคุณไปเดตเป็นครั้งที่สองหรือครั้งที่สามแล้วและคุณไม่ได้ชอบเขา คุณก็อาจจะบอกไปว่า “ตอนไปเดตกันครั้งแรกผมสนุกมากเลยนะ แต่ผมแค่ไม่ได้รู้สึกกับคุณแบบนั้น” พูดแบบนี้จะฟังเข้าท่ากว่าการพูดว่า “ผมไม่ได้ชอบคุณ”  ถ้าเพื่อนมาชวนคุณไปเดตและคุณอยากจะเป็นเพื่อนกันมากกว่า คุณก็อาจจะพูดว่า “ฉันประทับใจในความเป็นเพื่อนของเรา อยู่กับแกแล้วเราสนุกมาก แต่เราไม่ได้คิดกับแกแบบนั้นแล้วก็อยากเป็นเพื่อนกันเหมือนเดิม” ถ้ามีคนที่เพิ่งเข้ามาเรียนหรือเข้ามาทำงานชวนคุณไปเดตโดยที่เขาไม่รู้ว่าคุณมีแฟนอยู่แล้ว คุณก็อาจจะพูดว่า “ขอบคุณมากนะครับที่มาชวนผม ดีใจที่ได้รู้จักกันนะครับ แต่ผมอยากให้คุณรู้ว่าผมมีแฟนแล้วครับ” เป็นเรื่องปกติที่คุณจะไม่อยากรู้สึกอึดอัดหรือกระอักกระอ่วน แต่อย่าตอบ “ตกลง” แค่เพื่อให้เขาสบายใจขึ้น เพราะถ้าคุณไปปฏิเสธเธอทีหลัง เธอจะสับสน อย่าหลอกให้ใครดีใจ เวลาที่ “ปฏิเสธ” คุณควร:  พูดให้กระชับ คุณมีสิทธิ์ที่จะพูดว่า “ไม่” โดยไม่ต้องอธิบายอะไรเพิ่มเติม  อย่าเอาแต่ขอโทษขอโพย คุณไม่จำเป็นต้องขอโทษในสิ่งที่คุณรู้สึก คุณมีสิทธิ์ที่จะแสดงความรู้สึกอย่างตรงไปตรงมา  หนักแน่น พูดย้ำว่า “ไม่” ถ้าอีกฝ่ายไม่เข้าใจหรือถ้าเขาพยายามทำให้คุณเปลี่ยนใจ อย่ายื้อเวลาเมื่อมีคนมาชวนคุณไปเดต อย่าเทหรือจู่ๆ ก็ไม่โผล่มาเลย เพราะมันเป็นการไม่ให้เกียรติกันและคุณก็ไม่อยากให้ใครทำแบบนี้กับคุณด้วย ให้คำตอบเขาโดยเร็วที่สุด  ถ้าคุณต้องการเวลาเพื่อคิดหาคำตอบจริงๆ เพราะสถานการณ์มันซับซ้อน ก็ให้บอกเขาไปตามตรงว่าคุณขอเวลา เช่น ถ้าคุณเองก็สนใจคนที่มาชวนคุณไปเดต แต่เขาดันเคยเดตกับเพื่อนคุณมาก่อน คุณก็อาจจะไม่อยาก “ปฏิเสธ” เดี๋ยวนั้นเลย คุณก็อาจจะบอกเขาไปว่า “ฉันยังไม่แน่ใจ ฉันชอบคุณนะ แล้วฉันก็คิดว่าถ้าได้ไปเดตกับคุณก็คงสนุกดี แต่ฉันรู้ว่าคุณเคยเดตกับเพื่อนฉันมาก่อน ฉันต้องไปคุยกับเธอก่อนถึงจะให้คำตอบคุณได้” แสดงความสุภาพด้วยการปฏิเสธเธอในแบบที่ทำให้เธอรู้สึกว่า อย่างน้อยคุณก็รับฟังและให้เกียรติเธอ ถ้าคุณตอบเธอกลับไปแบบผู้ใหญ่ คุณจะแสดงให้เธอเห็นว่าคุณเป็นคนดี   เลือกสถานการณ์ที่เหมาะจะปฏิเสธเธอ เช่น ถ้าเธอชวนคุณไปเดตแบบต่อหน้า แต่ชวนต่อหน้าคนอื่น คุณก็อาจจะเลี่ยงไม่ปฏิเสธเธอจนกว่าจะอยู่ด้วยกันตามลำพัง คุณอาจจะพูดว่า “ขอบคุณมากนะครับ! ถ้างั้นเราไปดื่มกาแฟหรือเดินเล่นเพื่อคุยกันเรื่องนี้ดีมั้ย” เลือกวิธีการสื่อสาร ถ้าเขาชวนคุณไปเดตทางข้อความ อีเมล หรือโซเชียลมีเดีย คุณก็อาจจะตอบกลับไปด้วยช่องทางเดียวกันหรือโทรศัพท์ไปหาเธอ เข้าใจและนึกถึงความรู้สึกของอีกฝ่าย รับฟังและรับรู้ถึงปฏิกิริยาของเขา ทำให้เขารู้ว่าคุณเข้าใจในความเปราะบางและให้ความสำคัญกับความรู้สึกของเขา  คุณอาจจะพูดว่า “ผมรู้ว่าตอนนี้คุณคงเจ็บปวดหรือสับสน ผมดีใจนะที่คุณชวนผมไปเดต มันต้องใช้ความกล้าหาญมากๆ และผมเองก็นึกไม่ออกเลยว่ามันยากแค่ไหน” คุณอาจจะถามว่า “เธออยากได้อะไรเพื่อให้สบายใจขึ้นมั้ย ฉันรู้ว่ามันคงแปลกๆ เพราะเรายังต้องไปโรงเรียนด้วยกันอยู่” ถ้าคุณเชื่อใจหรือก็ชอบคนที่มาชวนคุณไปเดตแต่ว่าไม่อยากไปเดตกับเธอ คุณก็อาจจะเสนอตัวช่วยเหลือเธอในทางอื่น แนะนำทางเลือกอื่นว่าคุณจะสานสัมพันธ์กันแบบอื่นได้อย่างไร  แนะนำเพื่อนที่อาจจะเหมาะเป็นคู่เดตของเธอ แต่ต้องขออนุญาตเพื่อนก่อนนะ ถามว่าคุณสองคนเป็นเพื่อนกันได้มั้ย ถ้าปกติคุณไม่ได้เป็นเพื่อนกัน ขอเวลาถ้าคุณยังไม่แน่ใจในการตัดสินใจหรือไม่สามารถตอบตกลงไปเดตกับเธอได้ในตอนนี้ แต่ก็อยากไปเดตกับเธอในวันข้างหน้าเหมือนกัน เสนอให้คุณสองคนใช้เวลาร่วมกันตามลำพังมากขึ้นถ้าคุณไม่ได้รู้จักเธอดี แต่อยากจะรู้จักเธอให้มากกว่านี้ก่อนไปเดตกันอย่างเป็นทางการ ระวังคนที่ตามตื้อคุณไม่หยุดหรือไม่ยอมรับคำปฏิเสธของคุณ สังเกตปฏิกิริยาที่แสดงความโกรธหรือการใช้ภาษาหยาบคาย ถ้าคนๆ นี้ดูไม่น่าไว้ใจ น่ากลัว หรือประพฤติตัวไม่เหมาะสมเมื่อคุณปฏิเสธเขา คุณสามารถดูแลตัวเองให้ปลอดภัยได้ด้วยการ:  ถ้าคุณอยู่กับเขาตามลำพัง บอกให้คนอื่นรู้ว่าคุณอยู่ที่ไหน เดินหนีจากสถานการณ์ทันทีแล้วไปในที่ที่มีคนอื่นอยู่ด้วย ปิดกั้นเขาในแอพพลิเคชันโซเชียลมีเดียหรือเว็บหาคู่ที่คุณคุยกับเขา อย่ารับโทรศัพท์และตอบกลับอีเมลหรือข้อความของเขา อย่าอยู่กับเขาตามลำพังอีกในอนาคต แม้ว่าคุณจะปฏิเสธแบบไม่น่าเกลียดไปแล้ว แต่อีกฝ่ายก็อาจจะรับมือกับการถูกปฏิเสธได้ไม่ดีพอและมีท่าทีที่ไม่ดีอย่างรุนแรงตอบกลับมา ซึ่งอาจจะทำให้คุณรู้สึกผิด และอาจทำให้คิดไปว่าจริงๆ แล้วคุณควรตอบตกลงไปเพื่อให้ดูเป็นคนดีหรือเปล่านะ หรืออีกฝ่ายอาจจะตั้งใจทำให้คุณรู้สึกผิด แต่คุณไม่จำเป็นต้องรู้สึกแย่หรือรู้สึกผิดที่คุณซื่อสัตย์และจริงใจต่อความรู้สึกและความคิดของตัวเอง คุณไม่สามารถบังคับตัวเองให้รู้สึกแบบนั้นแบบนี้ได้ และถ้าคุณไม่ได้รู้สึกเชื่อมโยงกับคนๆ นี้แบบคนรัก คุณก็ไม่สามารถที่จะพูดหรือหลอกให้ตัวเองรู้สึกถึงความเชื่อมโยงนั้นได้ ท่าทีของเธอเป็นของเธอเอง และถ้าเธอมีท่าทีที่ไม่ดีกลับมา ก็ไม่ใช่ความผิดของคุณ
ขอบคุณที่ชวน. กล่าวชมเขา. ระวังภาษาท่าทาง. อย่านินทา. ตรงไปตรงมา. อย่าตกลงเพื่อเอาใจคนอื่น. ปฏิเสธเดี๋ยวนั้น. รักษามารยาท. แสดงความเข้าอกเข้าใจ. แนะนำทางเลือกอื่น. ระมัดระวังเรื่องความปลอดภัย. รับมือกับความรู้สึกผิด.
https://www.wikihow.com/Refuse-a-Date-Gracefully https://www.wikihow.com/Refuse-a-Date-Gracefully https://www.wikihow.com/Refuse-a-Date-Gracefully
Being Kind Saying No Handling Their Response